Sekolah Menengah Kebangsaan Anderson

Sekolah Menengah Kebangsaan Anderson atau nama ringkasnya SMK Anderson, merupakan sebuah Sekolah menengah kebangsaan yang terletak di Jalan Hospital, Ipoh, Perak. Pada 2009, Sekolah Menengah Kebangsaan Anderson memiliki 1209 pelajar lelaki dan 41 pelajar perempuan, menjadikan jumlah keseluruhan murid seramai 1250 orang. Ia mempunyai seramai 119 orang guru.2009 Sekolah ini merupakan sekolah Inggeris yang ditubuhkan semasa penjajahan British di Tanah Melayu. Ia dibuka dengan rasminya pada 6 Februari 1909. Nama asalnya ialah Anderson School Ipoh, selepas itu ia diganti kepada Sekolah Menengah Anderson Ipoh sebelum bertukar kepada nama sekarang. Sejarah Sekolah Menengah Kebangsaan Anderson telah dibuka dengan rasminya pada 6hb. Februari 1909. Nama "Anderson" diambil sempena nama Pesuruhjaya Tinggi British di Tanah Melayu ketika itu (juga Gabenor Negeri-Negeri Selat), Sir John Anderson. Sekolah Anderson diwujudkan untuk memberi peluang kepada pelajar Melayu yang tidak berpeluang memasuki Maktab Melayu Kuala Kangsar. Atas sebab-sebab fahaman agama pula, ibu bapa Melayu enggan menghantar anak-anak mereka ke sekolah-sekolah Inggeris yang telah sedia ada seperti Sekolah Inggeris-Cina. Lt. Col. J. H, Tyte, Penolong Kanan di Sekolah Menengah Kebangsaan Victoria dilantik menjadi guru besar pertama. Beliau dibantu oleh Mr. E. C. Smith yang menjadi penolong kanan. Guru perintis terdiri daripada seorang guru terlatih dan 5 orang murid tua SMK Victoria. Bangunan sekolah pertama telah direka oleh jurubina tempatan, iaitu Mr. C. H. La Brooy dan terletak di Jalan Douglas. Bangunan ini kini digunakan sebagai Pejabat Agama Perak. Pada 9 Februari 2009, SMK Anderson telah menyambut 100 tahun penubuhan yang dilancarkan oleh Sultan Perak, Sultan Azlan Shah. Turut berangkat ialah Raja Permaisuri Perak, Tuanku Bainun; Raja Dihilir Perak, Datuk Seri Raja Jaafar Raja Muda Musa; Raja Puan Muda Perak, Raja Nor Mahani Raja Shahar Shah dan Menteri Besar Perak Ke-11, Datuk Dr. Zambry Abd. Kadir. Sekolah Menengah Kebangsaan Anderson telah meraikan ulang tahun acara sukan tahunan sekolah ke-100 melalui sambutan Karnival Sukan 100 Tahun pada 7 dan 8 Julai 2018. Kejohanan Olahraga Kali Ke-100 telah diadakan pada 7 Julai 2018, penaungnya ialah DYTM Raja Jaafar Bin Raja Muda Musa berserta Dato' Seri Ahmad Faizal Azumu. Acara Fun Ride yang melibatkan 25 km berbasikal dan Majlis Makan Malam Amal diadakan pada hari berikutnya, 8 Julai 2018. Alumni Antara bekas pelajar terkenal sekolah ini ialah: DYTM Raja Haji Sir DJhakfar Shariffuddin al-Muazzam Shah II ibni Almarhum Raja Muda Musa, Raja Muda Perak Tun (Dr) Haji Ahmad Sarji Abdul Hamid - bekas Ketua Setiausaha Negara Tun Mohammed Hanif Omar - bekas Ketua Polis Negara Tun S. Samy Vellu - Presiden MIC, Bekas Menteri Kerja Raya Tan Sri Datuk Megat Junid Megat Ayob Tan Sri Mohd Tajol Rosli Mohd Ghazali Dato' Dr. Abdullah Fadzil Che Wan Ahmad Boestamam - aktivis politik anti-penjajahan Tanah Melayu oleh pihak British, mengasaskan Kesatuan Melayu Muda Loke Hoi Kwong - pengarah teater di London Chan Sek Keong - Ketua Hakim Singapura (Chief Justice of the Republic of Singapore) Dato' Dr. Haji Ahmad Adlan bin Nuruddin (A.M.P) - perunding Obstetrician and Gynaecologist di Ipoh Specialist Hospital Dato' Lat - kartunis Malaysia Dr. Wong Jeh Shyan - Ketua Pegawai Eksekutif syarikat dana perintis antarabangsa CommerceNet Singapore Dr. Wong Jun Shyan - pakar mata dan pengarah perubatan di ISEC - Pusat Pakar Mata Antarabangsa, Kuala Lumpur Datuk Loo Yeng Peng Datuk Jeffrey Tan Kok Wha (Hakim Mahkamah Persekutuan Malaysia) Mohd Hezri bin Shaharil (bekas majistret/peguam) Dato' Sivarraajh Chandran - Ketua Pemuda MIC Pusat, bekas Ahli Parlimen Cameron Highlands Dato' Seri Ahmad Faizal Azumu - Menteri Besar Perak Ke-12 Ahmad Azlan Azumu Mohd Fande Abdullah Sani - jurumasam terkemuka Lagu Sekolah In Striving Shall our glory be, We seek until we find, Stand loyal in each trying time, Nor ever lag behind. Each palm tree waves us on, The golden sands rejoice, We move with single aim, And strong united voice. We will not yield whatever task, May lie within our path, But revel in the work itself, Nor fear the aftermath. The sea strives with the land, The river with the fields, We strive and seek and find, And finding will not yield. Lain-lain Penggambaran filem Talentime arahan Yasmin Ahmad diadakan di sekolah ini pada bulan Ogos 2008. Alamat Sekolah Menengah Kebangsaan Anderson Jalan Hospital 30450, Ipoh Negeri Perak, Malaysia Telefon: 6052494900 Fax: 6052423924 Rujukan Pautan luar Laman Web SMK Anderson